המכללה לביטחון לאומי

מחזור מ"ז 2019/20

**סמינר סוגיות פרקטיות במדיניות כלכלית**

**תרגיל קבוצתי מסכם – תקציב המדינה – מקרו**

מזל טוב. קמה ממשלה חדשה והיא נדרשת להביא לאישור תקציב מדינה לשנת 2020. הנכם נדרשים לסייע לה בגיבוש סדרי העדיפויות בתקציב.

בלוח שלהלן מובאים נתונים על התקציב שאושר ל-2019 ועל הביצוע בפועל. הנכם נדרשים לציין את השינויים שאתם מעוניינים לערוך בתקציב (ביחס לביצוע 2019) בתחום ההוצאות, ההכנסות (מסים) והגירעון הממשלתי (סך הוצאות פחות הכנסות). בתום העבודה בצוות (כ-40 דקות), ולאחר שמילאתם את הטור האחרון בלוח, תדרשו להציג את השינויים המוצעים על ידכם במליאה (כל קבוצה כ-5 דקות).

**תקציב הממשלה לשנת 2019 (מקורי וביצוע) והצעה לשנת 2020, מיליארדי ש"ח**

|  |  |  |  |  |
| --- | --- | --- | --- | --- |
|  | 2019 | | | 2020 |
| סעיף | תקציב מקורי | ביצוע בפועל | פער בין ביצוע לתקציב | שינוי מוצע ביחס לביצוע |
| **סה"כ הוצאות** | **396.9** | **399.8** | **2.8+** |  |
| משרדים חברתיים | 178.5 | 180.3 | 1.8+ |  |
| מזה: חינוך | 60.5 |  |  |  |
| מזה: בריאות | 38.7 |  |  |  |
| משרדים מנהליים | 58.8 | 60.0 | 1.2+ |  |
| משרדים כלכליים | 31.7 | 35.6 | 3.9+ |  |
| מערכת הביטחון | 69.0 | 69.8 | 0.8+ |  |
| ריבית על חוב ממשלתי | 31.1 | 29.9 | 1.2- | 1.0- |
| שונות (כולל ריבית וחוב לבט"ל) | 27.9 | 24.1 | 3.8- |  |
| *סעיפים אפשריים נוספים:* |  |  |  |  |
| *קצבאות ביטוח לאומי* |  |  |  |  |
| *השקעה בתשתיות* |  |  |  |  |
|  |  |  |  |  |
|  |  |  |  |  |
| **סה"כ הכנסות** | **356.7** | **347.6** | **9.2-** |  |
| מסים ישירים  (מס הכנסה, מס בריאות, מס חברות) | 171.9 | 168.5 | 3.4- |  |
| מסים עקיפים (מכס, מע"מ) | 144.6 | 142.0 | 2.5- |  |
| אגרות והכנסות אחרות | 40.3 | 37.0 | 3.2- |  |
|  |  |  |  |  |
|  |  |  |  |  |
| **גירעון (הוצאות פחות הכנסות)** | **40.2** | **52.2** | **12.0+** |  |
| גירעון - באחוזי תוצר | 2.9% | 3.7% | 0.8%+ |  |

הערות ודגשים לתשומת לבכם:

1. לעניין התרגיל - אין חשיבות גדולה בדיוק במספרים. הדגש הוא על כיוון השינוי המוצע **והבאת טיעונים כלכליים התומכים בהצעתכם**.
2. הזמן קצר – **התמקדו ב-3-4 שורות בהם תרצו להציע שינויים בתקציב**.
3. אי אפשר לקבוע בנפרד הן את ההוצאות, הן את ההכנסות והן את הגירעון.

גירעון = הוצאות – הכנסות

לדוגמא אם הגדלתם הוצאות ב-(2+) והקטנתם הכנסות ב-(3-) -> הגרעון יגדל ב-5 מיליארד שקלים ל-57.2 מיליארד ש"ח.

1. לעניין הגרעון, שימו לב – ב-2019 הוא הסתכם ב-52.2 מיליארד ש"ח שהם (3.7 אחוזי תוצר), גבוה מהיעד המקורי של 40.2 מיליארד ש"ח (2.9% תוצר). לאורך זמן, גירעון גבוה מ-2.9 אחוזי תוצר מביא לעלייה בחוב הממשלתי. עלייה בחוב, תדרוש, בעתיד, גידול בסך תשלומי הריבית על החוב. הנכם רשאים להציע כל עלייה/אי-שינוי/הפחתה בגירעון – אך תדרשו להצדיק זאת כלכלית.
2. שימו לב שתשלומי הריבית על החוב לשנת 2020 כבר ידועים ונקבעו מראש בהתאם לחוב שנצבר עד כה לממשלה. הם צפויים לעמוד על 29.0 מיליארד ש"ח, כלומר לקטון ב-1 מיליארד ש"ח כפי שהוכנס בלוח.
3. חשבונאות ממשלתית היא מסובכת... הוספתי שני סעיפים – קצבאות והשקעה בתשתיות – שאינן מופיעות כסעיף נפרד מפורש בספר התקציב. אתם רשאים לערוך גם בסעיפים אלו שינויים. בחלק מתקציבי המשרדים (חינוך, בריאות) הביצוע ב-2019 אינו ידוע. הניחו כי הביצוע היה שווה לתכנון.
4. תישארו בעולם המקרו-כלכלה, אבל **השתדלו להיות קצת יותר ספציפיים מהפירוט בלוח**. לדוגמא, אם ברצונכם להציע תוספת בתקציב הקצבאות, ציינו באיזה (זקנה? ילדים? נכים? אבטחת הכנסה?) או אם ברצונכם להציע קיצוץ בתקציב החינוך – ציינו כיוון (שכר המורים?, הגדלת כיתות?, הפחתת שעות?, צמצום תוכניות העשרה?).
5. מותר להיות יצירתיים כלכלית ולהציע מסים או הוצאות שאינן מופיעים בפירוש בלוח או כלל לא קיימים היום. השתמשו בשורות הריקות לשם כך.
6. במציאות, תקציב המדינה גדל באופן טבעי בכל שנה בהתאם לשינויים הדמוגרפיים וגורמים קבועים שנקבעו מראש ("הטייס האוטומטי"), וההכנסות גדלות בהתאם לגידול בפעילות הכלכלית במשק. התעלמו מגורמים אלו. השינויים שאתם מציעים הם מעבר ל-"טייס האוטומטי".

בהצלחה!